РЕГЛАМЕНТ ЗА ИЗПЪЛНЕНИЕ (ЕС) № 1044/2014 НА КОМИСИЯТА
от 3 октомври 2014 година
за установяване на бюджетни тавани за 2014 г., приложими към някои схеми за директно подпомагане, предвидени в Регламент (ЕО) № 73/2009 на Съвета
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 51, параграф 2, първа алинея, член 69, параграф 3, първа алинея, член 72б, параграф 2, член 123, параграф 1, първа алинея, член 125б, параграф 2, член 131, параграф 4, първа алинея и член 142, буква в) от него,
като има предвид, че:
(1)
Следва да се установят бюджетните тавани за 2014 г. за всяко от плащанията по членове 52 и 53 от Регламент (ЕО) № 73/2009 за държавите членки, които през 2014 г. прилагат схемата за единно плащане, предвидена в дял III от същия регламент.
(2)
Следва да се установят бюджетните тавани за 2014 г. за специфичното подпомагане, посочено в дял III, глава 5 от Регламент (ЕО) № 73/2009, за държавите членки, които през 2014 г. използват възможностите, предвидени в член 69, параграф 1 или член 131, параграф 1 от същия регламент.
(3)
Следва да се установят бюджетните тавани за 2014 г. за преразпределителното плащане, посочено в дял III, глава 5а и дял V, глава 2а от Регламент (ЕО) № 73/2009, за държавите членки, които през 2014 г. използват възможностите, предвидени в член 72а или член 125а от същия регламент.
(4)
Съгласно член 69, параграф 4 от Регламент (ЕО) № 73/2009 ресурсите, които могат да бъдат използвани през 2014 г. за всяка обвързана с производството мярка, предвидена в член 68, параграф 1, буква а), подточки i)-iv) и член 68, параграф 1, букви б) и д), се ограничават до 6,5 % от националните тавани, посочени в член 40 от същия регламент. С оглед на яснотата Комисията следва да публикува таваните, получени в резултат на сумите, които държавите членки са съобщили във връзка със съответните мерки.
(5)
Съгласно член 69, параграф 6, буква а) от Регламент (ЕО) № 73/2009 сумите, изчислени в съответствие с член 69, параграф 7 от същия регламент, са посочени в приложение III към Регламент (ЕО) № 1120/2009 на Комисията (2). С оглед на яснотата Комисията следва да публикува сумите, съобщени от държавите членки, които те възнамеряват да използват през 2014 г. в съответствие с член 69, параграф 6, буква а) от Регламент (ЕО) № 73/2009.
(6)
С оглед на яснотата е целесъобразно да се публикуват бюджетните тавани за схемата за единно плащане за 2014 г., след като от таваните, посочени в приложение VIII към Регламент (ЕО) № 73/2009, бъдат приспаднати таваните за плащанията, посочени в членове 52, 53, 68 и 72а от същия регламент. Сумата, която следва да бъде приспадната от таваните в посоченото приложение с оглед финансиране на специфичното подпомагане, предвидено в член 68 от Регламент (ЕО) № 73/2009, отговаря на разликата между общата сума за специфично подпомагане, съобщена от държавите членки, и съобщените суми, предназначени за финансиране на специфичното подпомагане в съответствие с член 69, параграф 6, буква а) от същия регламент. Когато държава членка, прилагаща схемата за единно плащане, реши да предостави подпомагането, посочено в член 68, параграф 1, буква в) от Регламент (ЕО) № 73/2009, сумата, съобщена на Комисията, следва да бъде включена в тавана на схемата за единно плащане, тъй като това подпомагане е във вид на увеличение на единичната стойност и/или на броя на правата на плащане, които притежава земеделският стопанин.
(7)
В съответствие с член 123, параграф 1 от Регламент (ЕО) № 73/2009 следва да бъдат определени годишните финансови пакети за държавите членки, които през 2014 г. прилагат схемата за единно плащане на площ, предвидена в дял V, глава 2 от същия регламент.
(8)
С оглед на яснотата следва да се публикуват максималните размери на средствата, които са на разположение на прилагащите схемата за единно плащане на площ държави членки за предоставяне на отделни плащания за захар през 2014 г. съгласно член 126 от Регламент (ЕО) № 73/2009, определени въз основа на съобщенията от тези държави членки.
(9)
С оглед на яснотата следва да се публикуват максималните размери на средствата, които са на разположение на прилагащите схемата за единно плащане на площ държави членки за предоставяне на отделни плащания за плодове и зеленчуци през 2014 г. съгласно член 127 от Регламент (ЕО) № 73/2009, определени въз основа на съобщенията от тези държави членки.
(10)
С оглед на яснотата следва да се публикуват максималните размери на средствата, които са на разположение на прилагащите схемата за единно плащане на площ държави членки за предоставяне на отделни плащания за меки плодове през 2014 г. съгласно член 129 от Регламент (ЕО) № 73/2009, определени въз основа на съобщенията от тези държави членки.
(11)
Мерките, предвидени в настоящия регламент, са в съответствие със становището на Управителния комитет за директните плащания,
ПРИЕ НАСТОЯЩИЯ РЕГЛАМЕНТ:
Член 1
1. Бюджетните тавани за 2014 г., посочени в член 51, параграф 2 от Регламент (ЕО) № 73/2009, са определени в раздел I от приложението към настоящия регламент.
2. Бюджетните тавани за 2014 г., посочени в член 69, параграф 3 и член 131, параграф 4 от Регламент (ЕО) № 73/2009, са определени в раздел II от приложението към настоящия регламент.
3. Бюджетните тавани за 2014 г. за подпомагането, предвидено в член 68, параграф 1, буква а), подточки i)-iv) и член 68, параграф 1, букви б) и д) от Регламент (ЕО) № 73/2009, са определени в раздел III от приложението към настоящия регламент.
4. Сумите, които държавите членки могат да използват в съответствие с член 69, параграф 6, буква а) от Регламент (ЕО) № 73/2009 за финансиране на специфичното подпомагане, предвидено в член 68, параграф 1 от същия регламент, са определени в раздел IV от приложението към настоящия регламент.
5. Бюджетните тавани за 2014 г., посочени в членове 72б и 125б от Регламент (ЕО) № 73/2009, са определени в раздел V от приложението към настоящия регламент.
6. Бюджетните тавани за 2014 г. за схемата за единно плащане, посочена в дял III от Регламент (ЕО) № 73/2009, са определени в раздел VI от приложението към настоящия регламент.
7. Годишните финансови пакети за 2014 г., посочени в член 123, параграф 1 от Регламент (ЕО) № 73/2009, са определени в раздел VII от приложението към настоящия регламент.
8. Максималните размери на средствата за финансиране за Чешката република, Унгария, Литва, Полша, Румъния и Словакия за предоставяне през 2014 г. на отделно плащане за захар по член 126 от Регламент (ЕО) № 73/2009 са определени в раздел VIII от приложението към настоящия регламент.
9. Максималните размери на средствата за финансиране за Чешката република, Унгария, Полша и Словакия за предоставяне през 2014 г. на отделно плащане за плодове и зеленчуци по член 127 от Регламент (ЕО) № 73/2009 са определени в раздел IX от приложението към настоящия регламент.
10. Максималните размери на средствата за финансиране за България, Унгария и Полша за предоставяне през 2014 г. на отделно плащане за меки плодове по член 129 от Регламент (ЕО) № 73/2009 са определени в раздел X от приложението към настоящия регламент.
Член 2
Настоящият регламент влиза в сила в деня след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 3 октомври 2014 година.